《钱塘筑城过西湖述怀二首（乙亥八月）》
明代·易恒

人间秋色易萧条，湖上风光更寂寥。
龙井阴时应有剑，凤台空后不闻箫。
修眉愁澹初三月，画舫歌残第六桥。
坐看两峰千古并，蓬莱几见海尘漂？人民城郭是耶非，几
度徘徊有所思。
雷火已焚杨琏塔，劫灰又见汉家池。
岳王墓下石如马，伍相祠前云若旗。
物色由来关气象，尽抛金甲定何时。

作者简介：字久成，庐陵人。徙家昆山洪武中应荐至京以老罢归有陶情集。